মোহম্মদ আলী বুলবুল কবিতা মিলনসাগরMahammad Ali Bulbul Poetry MILANSAGAR
কবি মোহাম্মদ আলী বুলবুল – জন্মগ্রহণ করেন বর্ধমান জেলার মন্তেশ্বর থানার অন্তর্গত গিরিনার
নগর গ্রামে। কবি শিশু সাহিত্যে এক উল্লেখযোগ্য নাম।
তাঁর প্রেরণা বাড়ীর পাশ দিয়ে বয়ে যাওয়া ছোট্ট নদী “ঝিমকি”। কবির লেখার উত্স নদী প্রকৃতি মানুষ।
১৯৫৮ সালে “ধূমকেতু” পত্রিকায় তাঁর প্রথম কবিতা প্রকাশের মাধ্যমে সাহিত্য জগতে প্রবেশ। প্রতি বছর
প্রায় তিন শতাধিক পত্র পত্রিকায় কবির লেখা প্রকাশিত হয়। তাঁর প্রকাশিত গন্থের মধ্যে রয়েছে “প্রেমের
নবী”, গল্প গ্রন্থ “তিন সঙ্গীর গল্প” (অভয় মিত্র এবং স্বপন কুমার হালদারের সঙ্গে) প্রভৃতি।
কবি বহু পুরস্কারে ভূষিত হয়েছেন, যার মদ্যে রয়েছে ২০০৮ সালে অসমের গুয়াহাটি থেকে প্রকাশিত
“পত্রিকা সংলাপ”- পত্রিকা গোষ্ঠী কর্তৃক সম্মাননা জ্ঞাপন, ২০১০ সালে ধনিয়াখালী বইমেলা কমিটি কর্তৃক “পল্লী
কবি জসীমউদ্দিন স্মৃতি ফলক” লাভ, ২০১০ সালেই ধনিয়াখালী পঙ্কজিনী দেবী বালিকা বিদ্যালয়ের সুবর্ণ
জয়ন্তী উত্সবে কবি ও শিশু সাহিত্যিক হিসেবে সম্বর্ধনা, ২০১২ সালে সমুদ্রগড় থেকে প্রকাশিত “একাঘ্নী” ও
“সৃজনী” পত্রিকার যৌথ উদ্যোগে সারা ভারত কবি সম্মেলনে সেরা কবির স্বীকৃতি লাভ, ২০১৩ সালে চিরাগ
ত্রৈমাসিক সাহিত্য পত্রিকার বার্ষিক অনুষ্ঠানে “সুধা সাহিত্য স্মৃতি পুরস্কার পদক” লাভ, ২০১৩ সালে
কলকাতার “কচি-কাঁচা-সবুজ সাথী” পত্রিকার বার্ষিক অনুষ্ঠানে বিশেষ সম্মাননা “বুলবুল সাহা” স্মৃতি পদক
লাভ, ২০১৪ সালে “প্রগতি” পত্রিকার বার্ষিক অনুষ্ঠানে সম্বর্ধনা লাভ।
কবি ছোট জলছবি পত্রিকার সহ-সম্পাদক এবং প্রগতি পত্রিকার আঞ্চলিক সম্পাদকের দায়িত্বে রয়েছেন।
তিনি ধনিয়াখালী মেলামেশা সাহিত্য বাসরের সভাপতি।
তাঁর কবিতা আমরা তুলেছি প্রগতি পত্রিকার বিভিন্ন সংখ্যা থেকে। আমরা মিলনসাগরে  কবি মোহাম্মদ
আলী বুলবুল এর কবিতা তুলে আনন্দিত।
কবি মোহাম্মদ আলী বুলবুল এর মূল পাতায় যেতে এখানে ক্লিক করুন।
উত্স - শেখ মহম্মদ আলী সম্পাদিত পত্রিকা "প্রগতি"।
আমাদের ই-মেল - srimilansengupta@yahoo.co.in
এই পাতা প্রকাশ - ২২.৪.২০১৪
...